1)

artiklit 3 muudetakse järgmiselt: a) lõige 2 asendatakse järgmisega: „2. Tagasiostutehingud ja pöördrepotehingud, ostu-tagasimüügitehingud ja müügi-tagasiostutehingud, mis on seotud EKP välisvaluutareserviga tuleb vormistada järgmiste tüüplepingutena, võttes arvesse väljaannet või redaktsiooni, mis on EKP poolt osutatud või edaspidi heaks kiidetud: a) FBE finantstehingute raamleping (FBE Master Agreement for Financial Transactions) (2004. aasta väljaanne) tehingute jaoks osapooltega, kes on asutatud või tegutsevad mis tahes Euroopa jurisdiktsiooni seaduste ning Põhja-Iirimaa ja Šotimaa seaduste alusel; b) Võlakirjaturgude Liidu tagasiostu raamleping (Bond Market Association Master Repurchase Agreement) (1996. aasta septembri redaktsioon) tehingute jaoks osapooltega, kes on asutatud või tegutsevad Ühendriikide föderaalsete või osariigi seaduste alusel; ja c) TBMA/ISMA üleilmne tagasiostu raamleping (TBMA/ISMA Global Master Repurchase Agreement) (2000. aasta redaktsioon) tehingute jaoks osapooltega, kes on asutatud või tegutsevad mis tahes muu jurisdiktsiooni seaduste alusel, mida ei ole punktides a või b osutatud.“; b) lõige 3 asendatakse järgmisega: „3. Börsiväliselt kaubeldavate tuletisinstrumentide tehingud, mis on seotud EKP välisvaluutareserviga, tuleb vormistada järgmiste tüüplepingutena, võttes arvesse väljaannet või redaktsiooni, mis on EKP poolt osutatud või edaspidi heaks kiidetud: a) FBE finantstehingute raamleping (FBE Master Agreement for Financial Transactions) (2004. aasta väljaanne) tehingute jaoks osapooltega, kes on asutatud või tegutsevad mis tahes Euroopa jurisdiktsiooni seaduste alusel; b) Rahvusvahelise Vahetustehingute ja Tuletisinstrumentide Liidu 1992. aasta raamleping (International Swaps and Derivatives Association Master Agreement) (multivaluuta – piiriülene, New Yorgi õiguse redaktsioon) tehingute jaoks osapooltega, kes on asutatud või tegutsevad Ühendriikide föderaalsete või osariigi seaduste alusel; ja c) Rahvusvahelise Vahetustehingute ja Tuletisinstrumentide Liidu 1992. aasta raamleping (multivaluuta – piiriülene, inglise õiguse redaktsioon) tehingute jaoks osapooltega, kes on asutatud või tegutsevad jurisdiktsiooni seaduste alusel, mida ei ole osutatud punktides a või b.“; c) lõige 5 asendatakse järgmisega: „5. EKP välisvaluutareservi suhtes, mida hoiavad järgmised osapooled: i) kes vastavad eespool lõigetes 2 ja/või 3 kirjeldatud tehingute tingimustele; ja ii) kes on asutatud või tegutsevad mis tahes Euroopa jurisdiktsiooni seaduste alusel, v.a Iirimaa, tuleb sõlmida FBE finantstehingute raamleping (2004. aasta väljaanne või hilisem väljaanne). Juhtudel, mis ei vasta eespool osutatud punktide i ja ii tingimustele, tuleb EKP välisvaluutareservi suhtes sõlmida tasaarvelduse raamleping lõike 7 kohaselt.“; d) lõige 7 asendatakse järgmisega: „7. Kõikide osapooltega peab olema sõlmitud tasaarvelduse raamleping, v.a: i) osapooled, kellega EKP on sõlminud FBE finantstehingute raamlepingu (2004. aasta väljaanne või hilisem väljaanne) ja ii) kes on asutatud või tegutsevad Euroopa jurisdiktsiooni seaduste alusel, v.a Iirimaa, järgmiselt: a) tasaarvelduse raamleping, mille suhtes kohaldatakse Inglismaa õigust ja mis on koostatud inglise keeles, tuleb sõlmida kõikide osapooltega, v.a punktides b, c ja d osutatud osapooled; b) tasaarvelduse raamleping, mille suhtes kohaldatakse Prantsusmaa õigust ja mis on koostatud inglise keeles, tuleb sõlmida kõikide osapooltega, kes on asutatud Prantsusmaal; kehtivad lepingud, mis on koostatud prantsuse keeles jäävad kehtima ja need võib asendada inglise keeles koostatud lepingutega sobival ajal hiljem; c) tasaarvelduse raamleping, mille suhtes kohaldatakse Saksamaa õigust ja mis on koostatud inglise keeles, tuleb sõlmida kõikide osapooltega, kes on asutatud Saksamaal; kehtivad lepingud, mis on koostatud saksa keeles jäävad kehtima ja need võib asendada inglise keeles koostatud lepingutega sobival ajal hiljem; d) tasaarvelduse raamleping, mille suhtes kohaldatakse New Yorgi õigust ja mis on koostatud inglise keeles, tuleb sõlmida kõikide osapooltega, kes on asutatud Ameerika Ühendriikides.“;